Tork ta' 41 sena li joqgħod il-Gżira weġġa' gravi wara li waqa' minn għoli. L-aċċident seħħ aktar kmieni llum, għall-ħabta tal-11am, ġewwa sit tal-kostruzzjoni viċin Triq Santu Rokku, il-Kalkara. Il-Pulizija tad-Distrett marret minnufih fuq il-post u minn stħarriġ preliminari li sar, irriżulta li l-vittma sofra xi ġrieħi meta waqa` minn għoli ta' madwar sular u nofs. L-vittma ngħata l-għajnuna minn tim mediku u membri mid-Dipartiment tal-Protezzjoni Ċivili. Ambulanza ħaditu l-Isptar Mater Dei u aktar tard ġie ċċertifikat li weġġa' gravi. L-investigazzjoni tal-Pulizija dwar dan il-każ għadha għaddejja.